

                                                         Z A P I S N I K

                                22. sjednice Vijeća Mjesnog odbora Gračani,
                                   održane u četvrtak, 16. ožujka 2023. u
                          objektu MO Gračani, Isce 15, s početkom u 18:00 sati

NAZOČNI ČLANOVI VIJEĆA;
Mirjana Štengl, Mladen Sabljić, Zdenka Novak, Luka Perić, Tomislav Čegelj, Ines Udodovsky

OSTALI NAZOČNI ;
Goran Rogić, v.d. voditelj P.O. Podsljeme

NENAZOČNI ČLANOVI VIJEĆA:
Mirna Varga

Predsjedava: Mirjana Štengl
Zapisnik vodi: Ines Udodovsky

Predsjednica konstatira da je prisutno 6 od 7 članova Vijeća, što znači da Vijeće može
pravovaljano odlučivati te otvara 22. sjednicu Vijeća Mjesnog odbora Gračani.

Prije izglasavanja dnevnog reda predsjednica predlaže još jednu točku ;
Pod točkom 6 -  Asfalterski program za Gračane 
Takav dopunjeni dnevni red predsjednica daje na glasanje.
Dnevni red je jednoglasno usvojen.

DNEVNI RED

1. Usvajanje zapisnika 21. sjednice MO Gračani
2. Zahtjev za korištenje prostora
3. Realizacija požurnica za zaključke MO
4. Projekt sanacije nadvožnjaka Gračec - Grabeščak
5. Tekuća problematika
6. Asfalterski program
7. Pitanja, prijedlozi i obavijesti

Ad 1 Usvajanje zapisnika 21. sjednice MO Gračani
Zapisnik je usvojen jednoglasno

Ad 2 Zahtjev za korištenje prostora
Odobrava se stranci HNS korištenje prostora MO drugu srijedu u mjesecu od 20.00 – 21.00 sat u dvorani br .4,  prijedlog je jednoglasno usvojen.

Ad 3 Realizacija požurnica za zaključke MO
Predsjednica predlaže 3 prioritetna zaključka iz prijašnjih sjednica ;
3.1. Da se urede svi šahtovi na Gračanskoj ulici
3.2  Da se očiste svi potoci i taložnice ( Mihaljevac i na lokaciji Gračanska 9 )
3.3 Da se uredi Tunel, postave svjetla u Tunelu, uredi staza iza Tunela, da se vrate svjetiljke, klupe i koševi za otpad

Goran Rogić se slaže, ali nadopunjuje sa još nekim prijašnjim zaključcima koje je moguće realizirati u narednom periodu, a bili su postavljeni zahtjevi i od nekih vijećnika ; 

3.4 Ogledalo na izlasku iz Đurkovog puta
3.5  Zamjena dotrajalog ogledala na izlasku iz ulice Gračanski Mihaljevac na Gračansku cestu 62
3.6  Ogledalo na ulici Bliznec ( vijećnik Perić )
3.7  Dodati horizontalnu signalizaciju, ukoliko je moguće sa vibracijskim crtama, ispred semafora na križanju Đurkovog puta i Gračanske
3.8  Črna voda, postaviti pješački prijelaz ili nekakvu vrstu horizontalne signalizacije
3.9  Gračansko Dolje, tražiti obrazloženje zašto su postavljeni ležeći policajci na lokaciji koja nije     primjerena, naš je prijedlog ležeće policajce premjestiti kako bi bili postignuti optimalni učinci
3.10 Pješački prijelaz na izlasku ulice Zvečaj na Gračansku zbog poboljšavanja sigurnosti djece koja idu u školu, te obilježavanje i izmještanje gornjeg uspornika u smjeru prema Mihaljevcu
3.11 Očistiti uz prugu od Mihaljevca do pizzerie Žac stabla koja čine jedinu šumsku površinu na tom potezu, orezati i urediti na način da se skine bršljan i nametnici imele kako šumica ne bi propala i kako bi pješaci imali hlad na tom potezu.
3.12 Montirati 4 „venecijanera“ u sobi br. 4 za sastanke u MO
3.13 Dostaviti još jednu pokretnu klimu u MO
3.14 Poštanski sandučić na ulazu u zgradu MO
3.15  Metalni ormarić za obavijesti A3 format na ulazu u zgradu MO

Sve navedeno pod točkom 3 je Zaključak ove sjednice, koji prosljeđujemo kroz zapisnik mjesnoj samoupravi Podsljeme

Ad 4 Projekt sanacije nadvožnjaka Gračec – Grabeščak
Predsjednica obrazlaže izvještaj koji smo dobili iz gradskog ureda, smatra da je nepotpun i nakon dulje rasprave u kojoj je sudjelovao i Goran Rogić sa novim informacijama, MO donosi zaključak. 
Zaključak je ; traži se kompletan elaborat i uviđaj u dokumentaciju, idejno rješenje, te tražimo odgovor da li se radi o spomeniku kulture i točnu lokaciju od kuda do kuda će biti izgrađeni nogostupi, te da se još jednom preispita mogućnost izgradnje biciklističke staze.

Ad 5  Tekuća problematika 
Predsjednica stavlja problem uvođenja jednosmjerne ulice Gračansko Dolje na što gosp. Rogić daje odgovor da je taj problem u rješavanju od gradskog prometnog ureda i da postoji prijedlog da bi jednosmjerna ulica išla od smjera žičare prema školi, te bi se radio nogostup na jednoj strani.
Nakon ovog izvještaja predsjednica iznosi problem vode i kanalizacije koja nije dostupna svim građanima, te kako se taj postupak treba ubrzati, iznosi podatke iz tabele Vodoopskrbe i odvodnje od 13. 2. 2023. koja nosi naziv realizacija akcija s područja gradske četvrti Podsljeme iz koje je vidljivo da četvrt Podsljeme još uvijek nema sveobuhvatno i cjelovito rješenje.
Zaključak MO je da voda i odvodnja postaju prioritet rada u ovom sazivu MO. Informaciju koju smo dobili je da je za Podsljeme osoba kontakt Natalija Krolo.


Ad 6 Asfalterski program
Predsjednica izvještava da je iz asfalterskog programa ostalo napraviti slijedeće ;
Odvojci Gračanskog Dolja ; odvojak 22- / 1 do 24 / 2, odvojak 65 – 73 / 1, odvojak 81 – 93 a, Gračanske Dužice
Zaključak je MO da se prihvaća plan rada na navedenim odvojcima i adresama
Vijećnik Čegelj predlaže da u sljedećem razdoblju u asfalterski program dodamo ulice Đurkov put i Zvečaj te Majcenov put, a saniranje mosta na Gračanskoj kod kućnog broja 54 prema informaciji gosp. Rogića će se završiti kad bude kompletirana dokumentacija.

Ad 7 Pitanja, prijedlozi i obavijesti
7.1  Predsjednica izvještava da je grad Zagreb naručio od Centra za demokraciju i pravo anketu o unapređenju demokracije, a rezultati su prezentirani na Zagrebačkom sveučilištu, pravnom fakultetu, te će biti dostavljeni naručitelju.
7.2  Gradski ured za mjesnu samoupravu tražio je popis svih oštećenih zgrada i stambenih objekata na ovom području i poslana je povratna informacija
7.3  Grad Zagreb pokrenuo je izradu strategije zelene urbane obnove grada Zagreba u obliku ankete pa predsjednica preporučuje svima koji su zainteresirani da ju ispune.
7.4  Na datum 18. ožujka 23 će se održati akcija čišćenja Medvednice na koju poziva Park prirode Medvednica  , sve informacije su dostupne na web stranicama grada te na društvenim mrežama.

Sastanak završio u 20:03



KLASA: 024-08/23-003/567
URBROJ: 251-13-11-2/003-23-2
Zagreb, 16. ožujka 2023.

Zapisnik obradila: Mirela Gašpert Bertić 

